cyanic-selkie/wikianc huggingface dataset:
อเมริโกย
ประวัติ
ต่อมาทางวงได้เริ่มผลิตผลงานเพลงชุดที่ 6 โดยใช้ชื่อชุดว่า อเมริโกย เป็นการพูดถึงการจำกัดโควตาผ้าและสิ่งทอจากประเทศไทย ของรัฐบาลสหรัฐอเมริกา โดยในภาคดนตรีมีการยกระดับเทคโนโลยีทางดนตรีขึ้นมาจากชุดที่แล้วโดยมีการใช้เสียงสังเคราะห์เพิ่มเข้ามา และ มีการนำเสียงระเบิดและเสียงปืนจากคอนเสิร์ตที่สวนอัมพร มาใส่ไว้ในเพลง มะโหนก (ถึกควายทุย ภาค 6) อีกด้วย โดยอัลบั้มชุดนี้เป็นอัลบั้มชุดแรกที่บันทึกเสียงที่ห้องบันทึกเสียงเซ็นเตอร์สเตจ ซึ่งเป็นห้องบันทึกเสียงของคาราบาวเอง
ส่วนปกอัลบั้มออกแบบเป็นลายพรางทหารซึ่งมีที่มาจากเหตุการณ์ กบฏทหารนอกราชการ เมื่อนำปกอัลบั้มมาวางกลับหัว จะอ่านได้ว่า 9 ก.ย. ซึ่งเป็นวันที่มีการปฏิวัติไม่สำเร็จ ทางวงได้พิมพ์ปกลงบนกระดาษฟอยซึ่งมีต้นทุนสูงเพื่อป้องกันการปลอมแปลง วางจำหน่ายเมื่อวันที่ 1 ธันวาคม พ.ศ. 2528 วันเดียวกับทางวงขึ้นเล่นคอนเสิร์ตเปิดอัลบั้มในรายการ โลกดนตรี
หลังจากอัลบั้มชุดนี้วางแผง เพลงที่ได้รับความนิยมจากวัยรุ่นอย่างมากคือเพลง มะโหนก (ถึกควายทุย ภาค 6), ข่าวดี ซึ่งเป็นเพลงร็อกที่มีท่อนโซโล่กีตาร์ของเล็กที่ติดหูผู้ฟัง และ เพลงจังหวะสนุก ๆ อย่าง ซาอุดร และ คนจนผู้ยิ่งใหญ่ โดยอัลบั้มนี้นับเป็นอัลบั้มแรกที่ อ๊อด - อนุพงษ์ ประถมปัทมะ ได้เข้ามาบันทึกเสียงในฐานะสมาชิกของคาราบาวอย่างเต็มตัว หลังจากที่เคยเล่นเป็นแบ็คอัพให้คาราบาวสมัยอยู่กับวงเพรสซิเดนท์ ในยุคก่อตั้งวงคาราบาว และเคยออกทัวร์คอนเสิร์ตโปรโมทอัลบั้ม เมด อิน ไทยแลนด์ แทนที่ ไพรัช เพิ่มฉลาด มือเบสคนเก่ามาแล้ว
ในการออกทัวร์คอนเสิร์ตโปรโมตอัลบั้มชุดนี้สมาชิกภายในวงซึ่งมีอิทธิพลต่อวัยรุ่นสมัยนั้นอย่างมากมักจะแต่งกายด้วยเสื้อลายทหารและนุ่งกางเกงยีนส์แรงเลอร์ รองเท้าคอนเวิร์สลายพราง เมื่ออัลบั้มชุดนี้ประสบความสำเร็จทางยอดขาย จึงเกิดเป็นกระแสแฟชั่นของวัยรุ่น ที่นิยมใส่เสื้อลายทหารเลียนแบบวงคาราบาว
อย่างไรก็ตามอัลบั้มนี้มีบทเพลงที่ถูก คณะกรรมการบริหารวิทยุกระจายเสียงและวิทยุโทรทัศน์ (กบว.) สั่งห้ามออกอากาศ คือเพลง หำเฮี้ยน ซึ่งแอ๊ดแต่งขึ้นโดยรู้อยู่แล้วว่าจะต้องถูกแบนอย่างแน่นอน เนื่องเพราะมีท่อนที่ด่า กบว. โดยตรงว่า กวนส้นตีน โดยเป็นการต่อว่า กบว. ที่แบนเพลง หำเทียม ในอัลบั้มชุดที่แล้วซึ่งเป็นชุดประวัติศาสตร์ของวงคาราบาว
ที่มาของเพลง อเมริโกย
หลังจากทำอัลบั้ม เมด อิน ไทยแลนด์ ก็ได้ไปเล่นที่อเมริกาถ่ายทอดสด
ยัดใส่มือมาให้ผมอ่าน เป็นรายงานเรื่องอเมริกันเข้ามาแทรกแซงเรื่องข้าว ผมก็เลย
เขียนเพลงอเมริโกยขึ้นมา ...อเมริกา อเมริโกย ลิเก... ผมเป็นคนเดียวที่เข้าประเทศ
เข้าอเมริกา ทั้ง ๆ ที่เราไม่มีอะไร เราสู้เพื่อประเทศเล็ก ๆ ของเราเท่านั้นแหละ
เรียกร้องสิทธิความเป็นธรรมเท่านั้น (จากปกซีดีอัลบั้ม รวมฮิต 25 ปี บาวเบญจเพส)
ไทใต้คง
ไทใต้คง อาจหมายถึง
จินตนาการไม่รู้จบ
จินตนาการไม่รู้จบ (The Neverending Story; Die unendliche Geschichte) เป็นนวนิยายแฟนตาซีของมิชาเอล เอนเด้ ตีพิมพ์ครั้งแรกในประเทศเยอรมันเมื่อ ค.ศ. 1979 ฉบับแปลภาษาอังกฤษโดย ราล์ฟ แมนเฮม ตีพิมพ์ในปี ค.ศ. 1983 ต่อมานวนิยายเรื่องนี้ได้ดัดแปลงเป็นภาพยนตร์ทั้งหมด 3 ภาค โดยภาคที่มีความใกล้เคียงต้นฉบับมากที่สุดคือภาคแรก ซึ่งได้นำชื่อหนังสือมาใช้เป็นชื่อภาพยนตร์ได้นำออกฉายเมื่อ ค.ศ. 1984 กำกับโดยโวล์ฟกัง ปีเตอร์เซน นอกจากนี้ยังได้มีการดัดแปลงเป็นมินิซีรีส์เมื่อ ค.ศ. 2001
เหตุการณ์ในเรื่องเกิดขึ้นในดินแดนที่ชื่อว่า แฟนตาสติกา (Fantastica) หรือในฉบับภาพยนตร์เรียกว่า แฟนตาเซีย (Fantasia) ซึ่งอยู่ภายใต้การปกครองของยุวจักรพรรดินี ที่มีลักษณะเหมือนเด็ก ซึ่งกำลังประชวรอยู่ และโลกแห่งนี้กำลังถูกทำลายลงด้วย "ความว่างเปล่า" ซึ่งเกี่ยวพันกับอาการประชวรของพระองค์ ยุวจักรพรรดินีจึงขอร้องให้อัทเทรอูไปตามหาคนมาช่วย ซึ่งเรื่องราวการผจญภัยทั้งหมดได้ถูกอ่านโดยบาสเตียนเด็กชายจากโลกอันแท้จริง ซึ่งกำลังอ่านหนังสือจินตนาการไม่รู้จบอยู่ และได้ค้นพบว่าตัวของเขาเองนั้นก็เป็นส่วนหนึ่งของเรื่องราวในหนังสือนี้
การแปลเป็นภาษาไทย แปลโดย รัตนา รัตนดิลกชัย จัดพิมพ์ในไทยครั้งแรกโดยสำนักพิมพ์เรไรเมื่อ พ.ศ. 2537 ปัจจุบันได้มีการจัดทำรูปเล่มใหม่เพื่อให้อ่านได้ง่ายขึ้นโดยใช้หมึกสองสี เพื่อแยกเรื่องราวระหว่างโลกในจินตนาการกับโลกของความเป็นจริง จัดพิมพ์โดยสำนักพิมพ์แพรวเยาวชนเมื่อ พ.ศ. 2554
ประเด็นหลัก
ผลงานของ มิชาเอล เอนเด้ มีจุดเด่นในการอธิบายสิ่งปกติธรรมดาที่เราพบเจออยู่ทุกวัน แต่ถูกละเลยและให้ความสำคัญผิดไป โดยใช้เด็กที่ถูกโดดเดียวจากสังคมเป็นตัวเดินเรื่อง หนังสือจะให้เราตั้งคำถามกับตัวเอง ว่าการที่เราอยู่ในโลกที่จินตนาการเหือดหาย ต้องคอยแข่งขันกับคนอื่นเพื่อรักษาภาพลักษณ์ทางสังคมของเรานั้นเป็นสิ่งที่ถูกต้องแล้วหรือ หนังสือจะให้เราฉุกคิดกับสิ่งที่เราหลงลืม ซึ่งเป็นธรรมชาติที่แท้จริงของตัวเรา บอกว่าเราจะอยู่ในโลกของความจริงด้วยความรู้สึกลวง ๆ หรือจะค้นหาความปรารถนาที่แท้จริงที่ซ่อนอยู่ในจิตใจเรา
หนังสือจะนำพาเราสู่โลกของจิตใจที่เราเป็นผู้สร้างขึ้นมาเองตามความปรารถนา แต่ทุกความปรารถนานั้นมีราคาเป็นความทรงจำของเราในโลกอันแท้จริง หนังสือจะนำเสนอเรื่องราวสลับกันไปมาระหว่างโลกแห่งความจริงและโลกแห่งจินตนาการ เมื่ออยู่ในโลกของความจริงก็จะพูดถึงการสูญเสียตัวตนไปกับกระแสสังคม เมื่ออยู่ในโลกของจินตนาการก็จะพูดถึงการสูญเสียตัวตนไปจากความเป็นจริง หนังสือจะทำให้เราเข้าใจความจริงของโลกทั้งสองด้าน ว่าโลกทั้งสองนั้นมีความสัมพันธ์ร้อยเรียงเข้าหากันเหมือนกับงูสองตัวที่ต่างงับหางของอีกฝ่าย ซึ่งนั้นคือสัญลักษณ์ของออรีนเครื่องรางที่เป็นตัวแทนของยุวจักรพรรดินี
พระเจ้าธรณีนทรวรมันที่ 1
พระเจ้าธรณินทรวรมันที่ 1 (ធរណីន្ទ្រវរ្ម័នទី១; สวรรคต ค.ศ. 1113) เป็นพระมหากษัตริย์แห่งอาณาจักรพระนคร ครองราชย์ระหว่างปี ค.ศ. 1107 – 1113 พระองค์ขึ้นสืบราชบัลลังก์หลังการเสด็จสวรรคตของพระอนุชาของพระองค์คือ พระเจ้าชัยวรมันที่ 6 พระองค์อภิเษกกับพระนางวิชเยนทรลักษมี อดีตพระมเหสีของพระเจ้าชัยวรมันที่ 6  พระองค์ถูกสังหารระหว่างการสู้รบกับพระราชนัดดาของพระองค์คือ พระเจ้าสุริยวรมันที่ 2 เหตุการณ์นี้จารึกไว้ในจารึกบ้านธาตุ
โรซา เมนเดส
มิเลนา เลติเซีย รูกา (Milena Leticia Roucka) เกิดวันที่ 25 ตุลาคม ค.ศ. 1979 นักมวยปล้ำอาชีพที่เกษียณอายุและโมเดลชาวแคนาดา-อเมริกัน อดีตสังกัดWWEในชื่อที่รู้จักกันดี โรซา เมนเดส (Rosa Mendes)
สุริยุปราคา 5 มกราคม พ.ศ. 2600
สุริยุปราคาเต็มดวงจะเกิดขึ้นในวันที่ 5 มกราคม พ.ศ. 2600 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
กุ อภัย
กุ อภัย (ກຸ ອະໄພ; พ.ศ. 2435–พ.ศ. 2507) เป็นนายกรัฐมนตรีแห่งพระราชอาณาจักรลาว ตั้งแต่ 7 มกราคม พ.ศ. 2503 - 3 มิถุนายน พ.ศ. 2503 เขาเป็นพี่ชายของน้อย อภัย ศึกษาธิการแห่งชาติและรัฐมนตรีว่าการกระทรวงวิจิตรศิลป์ และเป็นบิดาของพลเอก กุประสิทธิ์ อภัย ผู้กระทำรัฐประหารฝ่ายขวาเมื่อวันที่ 19 เมษายน พ.ศ. 2507
สีเทา
สีเทา เป็นสีที่อยู่ระหว่างสีขาวและสีดำซึ่งเป็นสีที่ไม่มีสีสัน สีเทาในภาษาอังกฤษสะกดได้สองอย่างคือ grey (อังกฤษบริเตน) และ gray (อังกฤษอเมริกัน) ไทยสมัยโบราณมีคำเรียก "สีเหล็ก" หมายถึงสีเทาออกดำ
แยกเจริญรัถ
แยกเจริญรัถ เป็นทางแยกบริเวณจุดบรรจบระหว่างถนนเจริญนครกับถนนเจริญรัถ ในพื้นที่คลองสาน เขตคลองสาน กรุงเทพมหานคร ใกล้กับถนนลาดหญ้าและโรงพยาบาลตากสิน
กายภาพ
เป็นจุดบรรจบของถนนเจริญนคร ขนาด 6 ช่องจราจร (มีเกาะกลาง) และถนนเจริญรัถ ขนาด 2 ช่องจราจร นอกจากนี้ยังมีซอยแยกไปท่าน้ำคลองสาน จึงอาจถือว่าทางแยกเจริญรัถเป็นสี่แยก แต่ทางการไม่ถือว่าซอยดังกล่าวเป็นส่วนหนึ่งของทางแยกนี้ เนื่องจากทางแยกนี้มีสัญญาณไฟจราจรหลักเพียง 3 ด้าน
มองโกเลีย (แก้ความกำกวม)
มองโกเลีย อาจหมายถึง
ดูเพิ่ม
คุณอาจหาคำว่า
ตอมา เลอมาร์
ตอมา เลอมาร์ (Thomas Lemar; เกิด 12 พฤศจิกายน ค.ศ. 1995) เป็นนักฟุตบอลอาชีพชาวฝรั่งเศส ปัจจุบันลงเล่นในตำแหน่งกองกลาง ให้กับอัตเลติโกมาดริด สโมสรในลาลิกา และทีมชาติฝรั่งเศส เขาเป็นที่รู้จักในความเก่งกาจ มีความสามารุในการลงเล่นได้ทั้งปีก และกองกลาวตัวกลาง รวมถึงกองกลางตัวกลาง เขามีทักษะในการเลี้ยงลูกบอล และการส่งบอลที่ยอดเยี่ยม
เลอมาร์ เริ่มต้นอาชีพของเขากับก็อง ในปี ค.ศ. 2013 เขาลงเล่น 32 นัดให้กับทีม เขาย้ายไปมอนาโก ด้วยค่าตัว 3.4 ล้านยูโร ในปี ค.ศ. 2015 ในปี ค.ศ. 2018 เขาย้ายร่วมทีมแชมป์ยูโรปาลีกอัตเลติโกมาดริด ซึ่งเขาช่วยให้ทีมชนะเลิศยูฟ่าซูเปอร์คัพในนัดแรกที่เขาลงเล่นให้กับทีม ที่ทาลลินน์ ในฤดูกาล 2020–21 เขาช่วยให้อัตเลติโกชนะเลิศลาลิกาเป็นสมัยที่ 11
เลอมาร์ เป็นตัวแทนของทีมชาติฝรั่งเศสชุดเยาวชน ทุกชุดตั้งแต่รุ่นอายุไม่เกิน 17 ปี ถึง 21 ปี และได้ลงเล่นทีมชุดใหญ่ครั้งแรกในปี ค.ศ. 2016 ในนัดที่พบกับโกตดิวัวร์ เขายังเป็นสมาชิกของทีมที่ชนะเลิศฟุตบอลโลก 2018 อีกทั้งยังเป็นส่วนหนึ่งในฟุตบอลชิงแชมป์แห่งชาติยุโรป 2020 ซึ่งพวกเขาตกรอบก่อนรองชนะเลิศ
แหล่งข้อมูลอื่น
1995
นีโคไล วาตูติน
นีโคไล เฟโอโดโรวิช วาตูติน (Никола́й Фёдорович Вату́тин) เป็นผู้บัญชาการโซเวียตในช่วงสงครามโลกครั้งที่สอง วาตูตินเป็นผู้บังคับบัญชากองทัพแดง ใน ยูเครน โดยบัญชาการ แนวรบตะวันตกเฉียงใต้, และ แนวรบโวโรเนจ ระหว่าง ยุทธการที่คูสค์ และ แนวรบยูเครนที่ 1 ในช่วงการปลดปล่อยกรุงเคียฟในปี 1943 ต่อมาวาตูตินถูกลอบโจมตีโดยกองทัพกบฎยูเครน ในเดือน กุมภาพันธ์ 1944
แหล่งข้อมูลอื่น
19011944
พ่อมดแห่งเอิร์ธซี
พ่อมดแห่งเอิร์ธซี (A Wizard of Earthsea) เป็นหนังสือเล่มแรกในนวนิยายชุด เอิร์ธซี ของ เออร์ซูลา เค. เลอกวิน เป็นนวนิยายแฟนตาซีที่เกิดเหตุการณ์ขึ้นในโลกอีกแห่งหนึ่ง ชื่อว่า หมู่เกาะเอิร์ธซี เรื่องราวเกี่ยวกับการผจญภัยของพ่อมดหนุ่มคนหนึ่งชื่อ เกด ไปในดินแดนต่างๆ ของเอิร์ธซี เกิดเป็นนิยายชุดต่อเนื่องคือ The Tombs of Atuan, The Farthest Shore, Tehanu และ The Other Wind นวนิยายชุดนี้ได้รับรางวัลทางด้านวรรณกรรมมากมาย เช่น รางวัลเนบิวลาในปี 1990 สำหรับ Tehanu, รางวัล Newbery Silver Medal Award สำหรับ The Tombs of Atuan ในปี 1972, รางวัล National Book Award for Children's Books สำหรับ The Farthest Shore ในปี 1972 และรางวัล Lewis Carroll Shelf Award ในปี 1979 สำหรับนิยายชุด พ่อมดแห่งเอิร์ธซี
แหล่งข้อมูลอื่น
Övärlden
พระเจ้าอุมแบร์โตที่ 1 แห่งอิตาลี
พระเจ้าอุมแบร์โตที่ 1 (Umberto Rainerio Carlo Emanuele Giovanni Maria Ferdinando Eugenio di Savoia; 14 มีนาคม ค.ศ. 1844 – 29 กรกฎาคม ค.ศ. 1900) เป็นพระมหากษัตริย์แห่งอิตาลี ตั้งแต่ 9 มกราคม ค.ศ. 1878 จนกระทั่งถูกลอบปลงพระชนม์ในวันที่ 29 กรกฎาคม ค.ศ. 1900
พระราชประวัติ
อุมแบร์โตที่ 1 พระราขสมภพเมื่อวันที่ 14 มีนาคม ค.ศ. 1844 เป็นพระราชโอรสในวิตโตรีโอ เอมานูเอเลที่ 2 แห่งอิตาลี และอาร์ชดัชเชสอาเดิลไฮท์แห่งออสเตรีย พระองค์ทรงเป็นผู้ที่ต่อต้านแนวคิดอนาธิปไตยอย่างมาก พระองค์ทรงสั่งการให้มีการสังหารหมู่ในมิลาน แต่แล้วพระองค์ก็ถูกลอบปลงพระชนม์หลังจากเหตุการณ์นั้นสองปี โดยกลุ่มลัทธิอนาธิปไตย พระองค์สวรรคตเมื่อวันที่ 29 กรกฎาคม ค.ศ. 1900 ขณะมีพระชนมายุได้ 56 พรรษา
แหล่งข้อมูลอื่น
1844 1900
ปียัซซาดีสปัญญา
ปียัซซาดีสปัญญา หรือ จัตุรัสสเปน (Piazza di Spagna) เป็นลานกว้างซึ่งตั้งอยู่ด้านล่างของบันไดสเปน ถือเป็นจุดท่องเที่ยวยอดนิยมในกรุงโรม ประเทศอิตาลี ใจกลางจัตุรัสมีน้ำพุโด่งดังที่ชื่อว่าฟอนตานาเดลลาบาร์คัชชา จัตุรัสนี้สร้างขึ้นพร้อมกับบันไดสเปนในปี ค.ศ. 1725 ตามบัญชาของสมเด็จพระสันตะปาปาเบเนดิกต์ที่ 13 เพื่อใช้เป็นทางเชื่อมสถานทูตสเปนประจำสันตะสำนัก (ซึ่งเป็นที่มาของชื่อจัตุรัสกับบันได) กับโบสถ์ตรีนีตาเดย์มอนตี
วอยแชค ยารูแซลสกี
วอยแชค วีตอลต์ ยารูแซลสกี (โปแลนด์: Wojciech Witold Jaruzelski) เป็นนายทหารและนักการเมืองชาวโปแลนด์. เขาเป็นเลขานุการคนแรกของสหพรรคแรงงานโปแลนด์โปแลนด์ตั้งแต่ปี พ.ศ. 2524 ถึง พ.ศ. 2532 และเป็นผู้นำคนสุดท้ายของสาธารณรัฐประชาชนโปแลนด์เขายังทำหน้าที่เป็นนายกรัฐมนตรีพ.ศ. 2528 ถึง พ.ศ. 2533, และประมุขของประเทศจาก พ.ศ. 2524 ถึง พ.ศ. 2528 (ชื่อในฐานะประธานสภาแห่งรัฐ พ.ศ. 2528 ถึง พ.ศ. 2532 และในฐานะประธาน พ.ศ. 2532 ถึง พ.ศ. 2533 จาก) เขายังเป็นผู้บัญชาการทหารสูงสุดคนสุดท้ายของกองทัพประชาชนโปแลนด์ เขาลาออกหลังจากข้อตกลงโต๊ะกลมโปแลนด์ในปี พ.ศ. 2532 ซึ่งนำไปสู่การเลือกตั้งหลายพรรคในโปแลนด์
วัดศรีโสดา
วัดศรีโสดา พระอารามหลวง เป็นพระอารามหลวงชั้นตรี ชนิดสามัญ สังกัดมหานิกาย ตั้งอยู่ที่บ้านน้ำตกห้วยแก้ว เลขที่ 17 หมู่ 2 ตำบลสุเทพ อำเภอเมืองเชียงใหม่ จังหวัดเชียงใหม่ ทางเข้าวัดอยู่หลังอนุสาวรีย์ครูบาศรีวิชัย บนถนนขึ้นดอยสุเทพ วัดศรีโสดาเป็นวัด 1 ใน 4 วัดที่ครูบาศรีวิชัยสร้างขึ้น โดยท่านได้ตั้งชื่อวัดให้มีความหมายเทียบพระอริยบุคคลในพระพุทธศาสนา 4 ชั้น ได้แก่ วัดโสดาบัน วัดสกิทาคามี วัดอนาคามี และวัดอรหันต์ ต่อมา วัดโสดาบันได้เปลี่ยนชื่อเป็น วัดศรีโสดา ซึ่งไม่ปรากฏหลักฐานว่าเปลี่ยนในสมัยใด แต่สันนิษฐานว่าที่เติมคำว่า "ศรี" มาจากชื่อครูบาศรีวิชัยเพื่อเป็นอนุสรณ์น้อมรำลึกคุณูปการที่ท่านสร้างวัดนี้ขึ้นมา วัดตั้งอยู่ใกล้กับสวนสัตว์เชียงใหม่
วอยแชค ยารูแซลสกี
บรรณานุกรม
19232014
วัดศรีโสดา
ลักษณะเด่นของวัด คือ เป็นวัดที่สถาปนาก่อตั้งโดยครูบาเจ้าศรีวิชัย ในปี พ.ศ. 2477 ช่วงดำเนินการก่อสร้างถนนขึ้นพระธาตุดอยสุเทพ เพื่อเป็นจุดรับบริจาค มีพระประธานอันศักดิ์สิทธิ์ในพระอุโบสถชั้น 2 ที่ก่อสร้างด้วยมือของครูบาเจ้าศรีวิชัย และคณะลูกศิษย์ในยุคนั้นชื่อว่า หลวงพ่อใบโพธิ์ ปัจจุบันวัดเป็นศูนย์บ่มเพาะศาสนทายาท และงานเผยแผ่พระพุทธศาสนาบนดอยให้แก่กลุ่มพี่น้องชาติพันธุ์ชาวเขาเผ่าต่าง ๆ ในพื้นที่ 15 จังหวัดภาคเหนือตอนบน โดยมีพระภิกษุสงฆ์ สามเณร ชาวเขาจำพรรษาภายในวัดไม่ต่ำกว่า 300 รูป ในแต่ละปี และยังเป็นจุดตั้งศูนย์งานเผยแผ่พระพุทธศาสนาบนดอย โครงการพระธรรมจาริกส่วนภูมิภาค มูลนิธิธรรมะห่มดอย และโรงเรียนสมเด็จพระพุทธชินวงศ์
อัลฟอนโซ มาเรีย เด ลีกูโอรี
ประวัติ
นักบุญอัลฟอนโซ มาเรีย เด ลีกูโอรี มีชื่อเต็มว่าอัลฟอนโซ มาเรีย อันโตนีโอ โจวันนี กอสโม ดามีอาโน มีเกเล กัสปาร์โด เด ลีกูโอรี (Alfonso Maria Antonio Giovanni Cosmo Damiano Michele Gaspardo de Liguori) เกิดเมื่อวันที่ 27 กันยายน ค.ศ. 1696 เป็นบุตรชายคนโตของเรือเอกจูเซปเป ลีกูโอรี ขุนนางชาวเนเปิลส์ กับนางอันนา มาเรีย กาเตรีนา กาวาลีเอรี สตรีเชื้อสายสเปน
อัลซอนโซเข้าเรียนที่มหาวิทยาลัยเนเปิลส์จนจบปริญญาเอกด้านนิติศาสตร์ตั้งแต่อายุเพียง 16 ปี เมื่อทำงานเขารู้สึกเบื่อโลกจึงลาออกจากงาน แล้วตัดสินใจบวช แม้จะถูกครอบครัวคัดค้านอย่างหนักแต่ที่สุดก็ได้รับอนุญาต อัลฟอนโซได้รับศีลอนุกรมขั้นบาทหลวงเมื่อวันที่ 21 ธันวาคม ค.ศ. 1726 หลักจากนั้นท่านได้ปฏิบัติศาสนกิจที่เมืองเนเปิลส์ และได้ก่อตั้งคณะนักบวชชายชื่อ "คณะพระมหาไถ่" ขึ้นในปี ค.ศ. 1732 โดยมีจุดประสงค์เพื่อให้มีนักบวชคอยดูแลทุกข์สุขและสอนศาสนาให้กับผู้ด้อยโอกาส ต่อมาได้ตั้งคณะนักบวชหญิงในชื่อเดียวกัน ทั้งสองคณะได้รับการรับรองจากสมเด็จพระสันตะปาปาเบเนดิกต์ที่ 14 ในปี ค.ศ. 1749 และ 1750 ตามลำดับ
บาทหลวงอัลฟอนโซปฏิเสธจะรับตำแหน่งบิชอปแห่งปาเลร์โม แต่สุดท้ายก็จำต้องรับตำแหน่งบิชอปแห่งซันตากาทาดีโกตีในปี ค.ศ. 1762 ตลอดช่วงเวลาที่ดำรงตำแหน่ง ท่านได้เลี้ยงอาหารคนจน ให้การศึกษาแก่ครอบครัวต่าง ๆ ก่อตั้งเซมินารีและบ้านนักบวช สอนและเขียนตำราทางด้านเทววิทยา การทำงานหนักทำให้ที่สุดท่านป่วยด้วยโรครูมาติซึม อาการทรุดหนักขึ้นเรื่อย ๆ จนท่านขอเกษียณจากตำแหน่งและเป็นมุขนายกกิตติคุณตั้งแต่ ค.ศ. 1775 จนถึงแก่กรรมเมื่อวันที่ 1 สิงหาคม ค.ศ. 1787
เกียรติยศหลังมรณกรรม
บิชอปอัลฟอนโซ มาเรีย เด ลีกูโอรี ได้รับการประกาศเป็นบุญราศีโดยสมเด็จพระสันตะปาปาปิอุสที่ 7 เมื่อวันที่ 15 กันยายน ค.ศ. 1816 และได้รับการประกาศเป็นนักบุญโดยสมเด็จพระสันตะปาปาเกรกอรีที่ 16 เมื่อวันที่ 26 พฤษภาคม ค.ศ. 1839 นอกจากนี้ยังได้รับยกย่องจากสมเด็จพระสันตะปาปาปิอุสที่ 9 ให้เป็นนักปราชญ์แห่งคริสตจักรตั้งแต่ปี ค.ศ. 1871
อ้างอิง
1696 1787
ผงห้าเครื่องเทศ
แม้ว่าจะมีการระบุว่าเป็นส่วนผสมของเครื่องเทศห้าชนิด แต่ก็ไม่ได้จำกัดเฉพาะเครื่องเทศทั้งห้าชนิดนี้ แม้แต่ในกรณีของผลิตภัณฑ์เชิงพาณิชย์ เครื่องเทศที่ใช้จะแตกต่างกันไปตามผู้ผลิต และอัตราส่วนการผสมของแต่ละอย่างก็แตกต่างกันด้วย บ้างก็ว่าคำว่า "ห้า" (五) ในชื่อนี้หมายถึง "จำนวนมาก" และ "ซับซ้อน" อาจใช้เพื่อขจัดกลิ่นและเพิ่มกลิ่นหอมให้กับวัตถุดิบทำอาหาร ผงกะหรี่อาจใช้แทนซี่โครงได้
ส่วนผสม
มีสูตรในการทำอยู่มากมายหลายชนิด แต่ส่วนผสมโดยทั่วไป ได้แก่
สูตรอื่น ๆ อาจรวมถึงเมล็ด เทียนสัตตบุษย์ ขิง จันทน์เทศ ลูก ชะเอมจีน ขมิ้น เร่ว กระวานเทศ เฉินผี และ ข่า เป็นต้น
ในภาคใต้ของจีน มักใช้อบเชยไซ่ง่อน (Cinnamomum loureiroi) และเฉินผี แทนอบเชยและกานพลู
เกษียร เตชะพีระ
ศาสตราจารย์ เกษียร เตชะพีระ (เกิด 23 ธันวาคม 2500) เดิมชื่อ โต๊ะฮง แซ่แต้ บิดามารดา เป็นคนจีนแต้จิ๋ว เกิดและเติบโตย่านเยาวราชและเจริญกรุง เป็นอดีตผู้นำนักศึกษาในเหตุการณ์ 6 ตุลา พ.ศ. 2519 และอดีตหัวหน้าสาขาการเมืองการปกครอง คณะรัฐศาสตร์ มหาวิทยาลัยธรรมศาสตร์ (สิงห์แดงรุ่น 27) หลังออกจากป่าก็ได้กลับมาศึกษาปริญญาตรีต่อเมื่อปี 2523 (เกษียรรหัส 18 ซึ่งห่างจากนักศึกษารุ่นน้องรหัส 23 ประมาณ 5 ปี) ต่อมาเกษียรได้รับทุนพร้อมคำเชื้อเชิญจากเบเนดิกต์ แอนเดอร์สัน ให้ไปศึกษาต่อที่สหรัฐอเมริกา จนสำเร็จปริญญาเอก มหาวิทยาลัยคอร์เนล และกลับมาเป็นอาจารย์ประจำคณะรัฐศาสตร์ มหาวิทยาลัยธรรมศาสตร์ ปัจจุบัน มีบทความ บทสัมภาษณ์ และหนังสือวิชาการมากมาย
ประวัติการศึกษา
ศาสตราจารย์ เกษียร เตชะพีระ หรือที่รู้จักในนาม ศาสตราจารย์ ดร.เกษียร เตชะพีระ ศึกษาในระดับประถมศึกษาและมัธยมศึกษาตอนต้นที่โรงเรียนสีตบุตรบำรุง และมัธยมศึกษาตอนปลายที่โรงเรียนเตรียมอุดมศึกษา (รุ่นที่ 36) จากนั้นศึกษาต่อในวิชาความสัมพันธ์ระหว่างประเทศ แห่งคณะรัฐศาสตร์ มหาวิทยาลัยธรรมศาสตร์ จนจบด้วยเกียรตินิยมอันดับ 1 เขาได้เดินทางไปศึกษาต่อระดับปริญญาโทและเอกจากคณะรัฐศาสตร์ แห่งมหาวิทยาลัยคอร์เนล ประเทศสหรัฐอเมริกา
เกี่ยวกับเหตุการณ์ 6 ตุลาและเข้าป่า
เกษียรเล่าสภาพสังคมในตอนนั้นไว้ว่า ''(เมื่อ) วันที่ 20 สิงหาคม 2518 กลุ่มนักเรียนอาชีวะยกขบวนบุก มธ.ผู้บริหารมหาวิทยาลัย สั่งให้คนออกเพราะกลัวปะทะ แต่พวกผมซึ่งเป็นนักกิจกรรม ทำงานอยู่อมธ.เราแค่ดึงเสื้อออกมาปิดหัวเข็มขัด แล้วก็เดินๆดูพวกอาชีวะขว้างระเบิด บุกเข้ามาในธรรมศาสตร์ และ(พวกอาชีวะ)ก็หิ้วข้าวของ ทรัพย์สินติดตัวไปเป็นที่ระลึก"
เมื่อวันที่ 6 ตุลาคม 2519 เกษียรไม่ได้อยู่ในมหาวิทยาลัย เพราะวันที่ 5 ตุลาคม เขารับหน้าที่ดูแลหน้าเวทีและเป็นโฆษกประจำเวทีในช่วงผลัดสายและกลางวัน ส่วนตอนกลางคืนเป็นเวรของ กฤษฎางค์ นุตจรัส และ ดร.สมศักดิ์ เจียมธีรสกุล เช้าวันที่ 6 ตุลานั้นเองก็มีการล้อมปราบนักศึกษาทำให้มีผู้เสียชีวิตและบาดเจ็บจำนวนมาก ผลลัพธ์ของการแก้ปัญหาด้วยการปราบปรามและใช้ความรุนแรงของรัฐ จับขังนักศึกษา ปัญญาชน กรรมกรหลังเหตุการณ์ 6 ตุลา ทำให้พรรคคอมมิวนิสต์แห่งประเทศไทยได้สมัครพรรคพวกนักศึกษาที่หนีเข้าป่าเป็นจำนวนมาก
เข้าป่า
เกษียรตัดสินใจเข้าป่าพร้อมกับเพื่อนนักศึกษาหลายคน หนึ่งในนั้นก็คือ เสถียร เศรษฐสิทธิ์ (หมอคง) ตามธรรมเนียมก่อนเข้าป่าจะต้องตั้งสรรพนามใหม่แทนชื่อเดิมตนเอง เพื่อไม่ให้มีลำดับชั้นสูงต่ำ ทุกคนจึงต้องมีชื่อเรียกแทนตัวเองว่าสหาย เกษียรมีชื่อแทนสรรพนามในป่าของตัวเองว่า "สหายมา" เข้าไปอาศัยอยู่ในช่วงรอยต่อระหว่างประเทศไทยกับกัมพูชา โดยมีฐานที่มั่นอยู่ที่อำเภอตาพระยา จังหวัดปราจีนบุรี โดยได้รับหน้าที่ให้ทำงานเป็นนักข่าวนักหนังสือพิมพ์กับครูโรงเรียนการเมืองการทหาร
เกษียรเองเคยเล่าช่วงชีวิตบางส่วนตอนเข้าป่าว่า ''ผมเองความจริงสังกัดกองบรรณาธิการนิตยสารธงชัย ของภาคอีสานใต้ แต่เนื่องจากการตีพิมพ์ค่อนข้างติดขัด ออกได้ไม่ค่อยสม่ำเสมอ เพราะกระดาษขาดแคลนและบางทีก็หมดสต๊อคเอาดื้อๆ บ่อยครั้งหน่วยงานมวลชนฝ่ายจัดหาและหน่วยทหารลำเลียง โดนทางราชการปิดล้อมตรวจค้นเข้มข้น ขนกระดาษเล็ดลอดเข้ามาไม่ได้. ในจังหวะว่างงาน ผมจึงมักถูกจัดตั้งส่งไปติดสอยห้อยตามเป็นหางเครื่องอยู่กับวงที่มั่นแดง รับหน้าที่เล่าข่าวคราวสถานการณ์ให้สหายและมวลชนตามทับที่ตั้งต่างๆ ฟัง สลับรายการบันเทิง พร้อมทั้งช่วยตีฉิ่งปรบมือร้องเพลงเชียร์รำวงประกอบเวลาพวกเขาจรยุทธ์ไปเปิดแสดงกลางป่า กลางทุ่ง ตามแนวหน้าแนวหลังเป็นพัก ๆ’'
กลับมาศึกษา
การต่อสู้ระหว่างฝ่ายเจ้าหน้าที่รัฐกับพรรคคอมิวนิสต์สิ้นสุดลง เมื่อรัฐบาลไทยปรับเปลี่ยนท่าทีความสัมพันธ์ใหม่กับประเทศสาธารณรัฐประชาชนจีน และคำสั่งสำนักนายกรัฐมนตรีที่ 66/2523 ในสมัยนายกรัฐมนตรีพลเอก เปรม ติณสูลานนท์ ส่งผลให้นักศึกษาจำนวนมากออกจากป่า กลับมาเรียนและประกอบอาชีพเป็นปกติในสังคมอีกครั้ง ฝ่ายเกษียร หลังออกจากป่าเกษียรก็ได้กลับมาเรียนที่คณะเดิม (รัฐศาสตร์) อีกครั้งในปี พ.ศ. 2524
เกษียรกลับมาเรียนปริญญาตรีจนสำเร็จการศึกษาด้วยเกียรตินิยมอันดับหนึ่งและเป็นอาจารย์  ต่อมาได้ทุนไปเรียนต่อปริญญาโทและเอก ที่มหาวิทยาลัยคอร์เนลกับศาสตราจารย์ เบเนดิก แอนเดอร์สัน ศาสตราจารย์กิตติคุณมหาวิทยาลัยคอร์แนล ทำวิทยานิพนธ์เกี่ยวกับคอมมิวนิสต์ ชื่อ Commodifying Marxism: The Formation of Modern Thai Radical Culture, 1927-1958" และกลับมาเป็นนักวิชาการประจำคณะรัฐศาสตร์ มหาวิทยาลัยธรรมศาสตร์
เนื่องจากเกษียรเป็น อดีตกรรมการสภานักศึกษา มหาวิทยาลัยธรรมศาสตร์ พ.ศ. 2519 (สังกัดพรรคพลังธรรม) เข้าป่าหลังเหตุการณ์ 6 ตุลา เขาเป็นนักศึกษาธรรมศาสตร์รุ่นใกล้เคียงกับ ธงชัย วินิจจะกูล สมศักดิ์ เจียมธีรสกุล วิโรจน์ ตั้งวาณิชย์ พิชิต ลิขิตกิจสมบูรณ์ (นักศึกษารุ่น 6 ตุลา )
เกษียร จึงนับเป็นหนึ่งในนักวิชาการที่มีฐานความคิดมาจากฝ่ายซ้าย เข้าร่วมกิจกรรมทางการเมืองตอนเป็นนักศึกษาต่อสู้เรียกร้องให้เปลี่ยนแปลงสภาพการเอารัดเอาเปรียบทางสังคมที่สะสมมาอย่างยาวนานภายใต้ระบอบเผด็จการถนอม ประภาส ต่อมาหลังเหตุการณ์ 6 ตุลา ได้จับอาวุธเข้าร่วมกับพรรคคอมมิวนิสต์แห่งประเทศไทย แต่ชีวิตผกผันสุดท้ายได้กลายมาเป็นอาจารย์มหาวิทยาลัยเดินทางตามสายพานทุนนิยมเหมือนกับเพื่อนร่วมรุ่น (6 ตุลา) อีกหลายคน
ครั้งหนึ่งอาจารย์เบเนดิก แอนเดอร์สัน (หรือครูเบ็น) เคยทักทายเกษียรเมื่อตอนมาสัมมนาวิชาการที่ธรรมศาสตร์ว่า “อ้าวคาเสี้ยนเดี๋ยวนี้เอาความรู้ไปรับใช้กระฎุมพีแล้วนะ ฮ่าๆ "
ราซ็อน
การคมนาคม
สถานีรถไฟราซ็อน ตั้งอยู่บนเส้นทางสายเปียงกรา
เอริ ซูซูกิ
เอริ ซูซูกิ ( 鈴木 絵理<rt>すずき えり</rt>, 22 มิถุนายน 1992 - ) เป็นนักพากย์หญิงชาวญี่ปุ่น สังกัดสมาคมสหกรณ์ผู้บริโภคนักแสดงโตเกียว เกิดที่จังหวัดคานางาวะ
สุริยุปราคา 26 ธันวาคม พ.ศ. 2600
สุริยุปราคาเต็มดวงจะเกิดขึ้นในวันที่ 26 ธันวาคม พ.ศ. 2600 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
เลดีไอริส เมานต์แบ็ตเทน
เลดีไอริส เมานต์แบ็ตเทน (Lady Iris Mountbatten) เกิดเมื่อวันที่ 13 มกราคม 2463 ณ พระราชวังเค็นซิงตัน ลอนดอน สหราชอาณาจักร เป็นธิดาเพียงคนเดียวใน อเล็กซานเดอร์ เมานต์แบ็ตเทน มาร์ควิสแห่งคาริสบรูก และ ไอรีน เมานต์แบ็ตเทน มาร์เชอเนสแห่งคาริสบรูก เธอเป็นพระนัดดาใน เจ้าหญิงเบียทริซแห่งสหราชอาณาจักร และ เป็นพระราชปนัดดาใน สมเด็จพระราชินีนาถวิกตอเรีย เธอเป็นนักแสดงและนางแบบชาวอังกฤษ และเป็นสมาชิกของครอบครัวแบทเทนเบิร์ก/เมานต์แบ็ตเทน เธอเป็นพระราชปนัดดาคนสุดท้องของสมเด็จพระราชินีวิกตอเรีย เธอยังมีศักดิ์เป็นพระราชนัดดาใน วิกตอเรีย ยูจีนีแห่งบัทเทนแบร์ก สมเด็จพระราชินีแห่งสเปน ทำให้มีศักดิ์เป็นพระญาติใน สมเด็จพระราชาธิบดีเฟลิเปที่ 6 แห่งสเปน พระมหากษัตริย์พระองค์ปัจจุบันของสเปน และเป็นพระญาติใน เจ้าชายฟิลิป ดยุกแห่งเอดินบะระ พระราชบิดาใน สมเด็จพระเจ้าชาลส์ที่ 3 แห่งสหราชอาณาจักร พระมหากษัตริย์พระองค์ปัจจุบันแห่งสหราชอาณาจักร
เมื่อวันที่ 29 พฤศจิกายน พ.ศ. 2477 เธอเป็นเพื่อนเจ้าสาวในงานเสกสมรสของ เจ้าชายจอร์จ ดยุกแห่งเคนต์ และ เจ้าหญิงมารีนา ดัชเชสแห่งเคนต์ เมื่อวันที่ 4 กันยายน พ.ศ. 2478 ที่โบสถ์เซนต์ออสวอลด์ เมืองเบลนเคียร์ มณฑลลินคอล์นเชียร์ ในวันที่ 12 พฤษภาคม พ.ศ. 2480 ในพระราชพิธีราชาภิเษก เธอได้เป็นส่วนหนึ่งในการมีส่วนร่วมกับขบวนรถไฟประทับของ สมเด็จพระราชินีเอลิซาเบธ พระราชชนนี เธอได้เข้าร่วมงานต่างๆ ของราชวงศ์และชนชั้นสูงในช่วงวัยเยาว์ของเธอ ซึ่งเป็นที่รู้จักและถูกถ่ายภาพเป็นจำนวนมาก ในช่วงสงครามโลกครั้งที่ 2 เธอทำงานเป็นผู้ช่วยพยาบาล หลังจากนั้นได้ย้ายไปอยู่ที่สหรัฐอเมริกา ซึ่งเธอได้สอนการเต้น เธอกลายเป็นนักแสดงและนางแบบ โดยปรากฏตัวในฐานะพิธีกรรายการทีวีสำหรับเด็กรายการ Versatile Varieties (โทรทัศน์ซีบีเอส พ.ศ. 2494) ซึ่งมีนักแสดงหญิงคือ เอวา มารี แซงต์ และอีดี อดัมส์
สมรส
เลดีไอริสแต่งงานสามครั้ง วันที่ 29 มกราคม พ.ศ. 2484 เลดีไอริสได้รับพระบรมราชานุญาตจาก สมเด็จพระเจ้าจอร์จที่ 6 แห่งสหราชอาณาจักร ให้แต่งงานกับร้อยเอก (ต่อมาคือพันตรี) ฮาร์มิงตัน โจเซฟ โอ'มาลลีย์ (หลังจากการหมั้นประกาศอย่างเป็นทางการในหนังสือพิมพ์เดอะไทมส์เมื่อวันที่ 18 มกราคม พ.ศ. 2484) ทั้งคู่แต่งงานกันเมื่อวันที่ 15 กุมภาพันธ์ พ.ศ. 2484 ที่โบสถ์ St Paul's RC Church, Haywards Heath, West Sussex เลดีไอริสเปลี่ยนกลับไปใช้นามสกุลเดิมอย่างเป็นทางการว่า เมานต์แบ็ตเทน จากการหย่าร้างกันเมื่อวันที่ 7 มกราคม พ.ศ. 2492 พวกเขาไม่มีบุตร
เมื่อวันที่ 5 พฤษภาคม พ.ศ. 2500 ที่พาวด์ริดจ์ นิวยอร์ก เธอแต่งงานกับ ไมค์ ไบรอัน (9 สิงหาคม พ.ศ. 2459 – 20 สิงหาคม พ.ศ. 2515) พวกเขาหย่าขาดจากกันหลายเดือนต่อมาในปี 2500 เลดีไอริสมีลูกด้วยกัน 1 คน โรบิน อเล็กซานเดอร์ ไบรอัน (เกิดปี 2500)
เมื่อวันที่ 11 ธันวาคม พ.ศ. 2508 เธอแต่งงานกับวิลเลียม อเล็กซานเดอร์ คัมป์ (10 กรกฎาคม พ.ศ. 2464 – 12 ธันวาคม พ.ศ. 2534) บุตรชายของคลาเรนซ์ อาร์เธอร์ คัมป์ และเฮเลน เจเน็ต บัลลันไทน์ นักแสดงชาวแคนาดา
ถึงแก่กรรม
เลดีไอริสเสียชีวิตเมื่อวันที่ 1 กันยายน พ.ศ. 2525 ที่ โรงพยาบาลเวลเลสลีย์ โทรอนโต รัฐออนแทรีโอ ประเทศแคนาดา ด้วยเนื้องอกในสมอง งานศพของเธอจัดขึ้นที่เซนต์ปอล ถนนบลอร์
อ้างอิง
Lady Iris Mountbatten". IMDb. Retrieved 21 October 2015. ""I prefer the new mint cocktail gum" says Lady Iris Mountbatten" (Print Ad). Life Magazine. 7 July 1947. p. 63. Retrieved 21 October 2015. Lady Iris Mountbatten; A Cousin of the Queen". The New York Times. 3 September 1982. Retrieved 21 October 2015. "Lady Iris Mountbatten dies in Toronto hospital". The Windsor Star. 2 September 1982. Retrieved 17 January 2023.
[[หมวดหมู่:ราชวงศ์อังกฤษ]
]
ฟุตบอลชิงถ้วยพระราชทานคิงส์คัพ ครั้งที่ 46
การแข่งขันฟุตบอลชิงถ้วยพระราชทานคิงส์คัพครั้งที่ 46 จัดขึ้นระหว่างวันที่ 22 - 25 มีนาคม พ.ศ. 2561 โดยมีทีมเข้าร่วมการแข่งขันทั้งหมด 4 ทีม จะแข่งขันกันที่กรุงเทพมหานคร
ครั้งนี้ประกอบไปด้วยเจ้าภาพ ไทย และสามทีมรับเชิญ. สามทีมที่ได้รับเชิญนั้นคือ สหรัฐอาหรับเอมิเรตส์, สโลวาเกีย และ กาบอง.
สนามแข่งขัน
แมตช์ทั้งหมดจัดขึ้นที่ ราชมังคลากีฬาสถาน ใน กรุงเทพมหานคร, ไทย
แมตช์
เวลาทั้งหมดเป็นเวลาท้องถิ่น, เวลาอินโดจีน (UTC+7)
อันดับดาวซัลโว
หมายเหตุ : ไม่รวมประตูลูกจุดโทษในช่วงเสมอ
พระเจ้าธรณีนทรวรมันที่ 2
พระเจ้าธรณินทรวรมันที่ 2 (ធរណីន្ទ្រវរ្ម័នទី២; ค.ศ. 1125 – 1160) เป็นพระมหากษัตริย์แห่งอาณาจักรพระนคร ครองราชย์ระหว่าง ค.ศ. 1150 – 1160
พระราชประวัติ
พระองค์อภิเษกกับพระราชธิดาของพระเจ้าหรรษวรมันที่ 3 คือพระนางศรีชัยราชจุฑามณี ทั้งสองมีพระราชโอรสคือ พระเจ้ายโศวรมันที่ 2 และ พระเจ้าชัยวรมันที่ 7 ที่ประสูติเมื่อ พ.ศ.1668 พระเจ้าธรณินทรวรมันที่ 2 เป็นพระญาติกับกษัตริย์พระองค์ก่อนคือพระเจ้าสุริยวรมันที่ 2 ในบันทึกของจีนที่มีชื่อว่า Yuhai encyclopedia ได้บันทึกไว้ว่าใน พ.ศ.1698 เจนละเลาหู่ (ปัจจุบันคือ กัมพูชา) ได้ส่งช้าง 2 เชือกมาถวายเป็นของบรรณาการแด่จักรพรรดิแห่งราชวงศ์ซ่ง
จี๋จี๋
จี๋จี๋ เป็นเมืองหนึ่งตั้งอยู่ทางตะวันตกของเทศมณฑลหนานโถว ประเทศไต้หวัน จี๋จี๋เป็นเมืองที่มีพื้นที่เล็กที่สุดในไต้หวัน
เมืองนี้เป็นจุดหมายปลายทางยอดนิยมบนเส้นทางรถไฟสายจี๋จี๋ ในเดือนมีนาคม 2012 จี๋จี๋ได้รับการเสนอชื่อให้เป็นหนึ่งใน 10 เมืองท่องเที่ยวขนาดเล็กยอดนิยมโดยสำนักงานการท่องเที่ยวไต้หวัน
ประวัติศาสตร์
ชาวจีนฮั่นจากจางโจวเริ่มอพยพเข้ามาในพื้นที่ในปี 1771 ชื่อ "จี๋จี๋" นี้มีต้นกำเนิดมาจากคำว่า "Chiv-Chiv" ซึ่งเป็นวลีในกลุ่มภาษาเกาะฟอร์โมซา
ในสมัยที่ญี่ปุ่นปกครองไต้หวัน (1895–1945) จี๋จี๋เป็นแหล่งรวบรวมและส่งออกการบูรที่ผลิตในพื้นที่บริเวณนี้ จี๋จี๋ในปี 1940 ได้ใช้ชื่อการปกครองว่า เมืองชูชู (集集街) อำเภอนีตากะ (新高郡) จังหวัดไทจู (ปัจจุบันคือไถจง) อาณาเขตเมืองจี๋จี๋ในสมัยนั้นมีพื้นที่ขนาดใหญ่กว่ามาก ซึ่งกินพื้นที่ไปถึงตำบลฉุยหลี่ในปัจจุบันด้วย
ในปี 1946 อำเภอนีตากะได้เปลี่ยนชื่อเป็นเขตยฺวี่ชาน (玉山區) เทศมณฑลไถจง ต่อมาในปี 1950 ตำบลฉุยหลี่ก็ได้แยกออกจากเมืองจี๋จี๋ ในช่วงสงครามโลกครั้งที่ 2 เครื่องบินทิ้งระเบิดของสหรัฐถูกยิงโดยปืนใหญ่ของญี่ปุ่น เป็นเหตุให้นักบินเสียชีวิต 4 นาย เมืองนี้เป็นจุดเหนือศูนย์เกิดแผ่นดินไหวในเหตุการณ์แผ่นดินไหวปี 1999 ซึ่งก่อให้เกิดความเสียหายอย่างมาก
ประชากรศาสตร์
ณ เดือนธันวาคม 2016 จี๋จี๋มีประชากรทั้งหมด 11,035 คน เป็นชาย 5,745 คน และหญิง 5,290 คน โดยในอดีตมีจำนวนประชากรสูงสุดอยู่ที่ 16,395 คนในปี 1970 และลดลงอย่างต่อเนื่องตั้งแต่นั้นเป็นต้นมา ในทางตรงกันข้าม จำนวนครัวเรือนได้เพิ่มขึ้นจาก 2,772 หลังคาเรือนในปี 1970 เป็นสูงสุด 4,376 หลังคาเรือนในปี 2014 และลดลงเล็กน้อยเป็น 4,308 ในปี 2016
ภูมิศาสตร์
จี๋จี๋มีอาณาเขตทางทิศเหนือติดกับจงเหลียว ทิศตะวันตกติดกับหมิงเจียน ทิศใต้ติดกับจู๋ชานและลู่กู่ และทิศตะวันออกติดกับฉุยหลี่ มีแม่น้ำจั๋วฉุ่ยไหลไปทางทิศตะวันตกตามแนวอาณาเขตทางด้านใต้ของเมือง เมืองจี๋จี๋มีพื้นที่รวม 49.72 ตารางกิโลเมตร จุดต่ำสุดในเมืองอยู่ที่ 230 เมตรเหนือระดับน้ำทะเล และจุดสูงสุดคือภูเขาจี๋จี๋ต้าชาน (集集大山) ซึ่งสูงจากระดับน้ำทะเล 1392 เมตร เมืองนี้มีลักษณะเป็นภูเขาค่อนข้างมากและล้อมรอบด้วยภูเขาทุกด้าน
เขตการปกครอง
จี๋จี๋แบ่งเขตการปกครองออกเป็น 11 หมู่บ้านในเมือง (里 หลี่) ได้แก่
การเมือง
ในการเลือกตั้งนายกเทศมนตรีเมืองจี๋จี๋ปี 2014 ผู้ชนะคือ เฉิน จี้เหิง (陳紀衡) วัย 29 ปีจากพรรคชู่ตั่ง (樹黨) ซึ่งเป็นพรรคที่จัดตั้งขึ้นใหม่ ซึ่งสื่อมองว่าเป็นเรื่องที่น่าแปลกใจ
การขนส่ง
เมืองจี๋จี๋มีรถไฟให้บริการโดยมีสถานีตั้งอยู่ 2 แห่ง ได้แก่ สถานีจี๋จี๋ และสถานีหลงเฉวียน บนทางรถไฟสายจี๋จี๋ของการรถไฟไต้หวัน
จอหงวน
ในประเทศจีนปัจจุบัน คำนี้ใช้เรียกผู้ได้คะแนนอันดับที่หนึ่งในการสอบใด ๆ หรือในความหมายทั่วไปกว่านั้น ใช้สำหรับเรียกผู้เป็นหัวกะทิในสาขาวิชาหนึ่ง ๆ
ศัพทมูล
คำว่า "จฺวั้ง" หมายถึง ผลสอบ ส่วน "ยฺเหวียน" แปลว่า ที่หนึ่ง ฉะนั้น "จฺวั้ง-ยฺเหวียน" จึงแปลตรงตัวว่า ผลสอบเป็นที่หนึ่ง
ในประวัติศาสตร์
ความปรารถนาอันสูงสุดของผู้เป็นนักศึกษาจีนในสมัยโบราณ คือ "การเป็นที่หนึ่งในสามสิ่ง" หมายถึง การสอบได้เป็นที่หนึ่งในการสอบระดับจังหวัด ระดับภูมิภาค และระดับราชสำนัก
การจัดสอบระดับราชสำนักนั้นมีขึ้นทุก 3 ปี พระเจ้าแผ่นดินในสมัยราชวงศ์หมิงและราชวงศ์ชิงทรงคุมสอบระดับราชสำนักด้วยพระองค์เองด้วย
จอหงวนจะได้รับตำแหน่งหน้าที่สูงในราชการ และมีชื่อเสียงเกียรติยศแพร่หลายไปทั่วแผ่นดิน
นอกจากนั้น การสอบจอหงวนได้แพร่ไปถึงอาณาจักรโชซ็อนในสมัยพระเจ้าเซจงมหาราช
หนูนา
หนูนา โดยทั่วไปแล้วหมายถึง สัตว์ฟันแทะจำพวกหนูที่อาศัยอยู่ในนาข้าวหรือพื้นที่เกษตรกรรมต่าง ๆ ถือเป็นศัตรูพืชที่สำคัญอย่างหนึ่ง ซึ่งได้แก่
สำหรับบุคคลอาจหมายถึง
พาริส อินทรโกมาลย์สุต
พาริส อินทรโกมาลย์สุต (เกิด ) ชื่อเล่น ไอซ์ เป็นนักแสดงและนักร้องชาวไทย มีผลงานเป็นที่รู้จักจากบท “ฉี“ จากละครเรื่อง เลือดข้นคนจาง และเป็นหนึ่งในสมาชิกไนน์บายนาย โดยมีตำแหน่งเป็น lead vocal
ในปี พ.ศ. 2563 พาริสมีผลงานเป็นหนึ่งในทีมนักแสดงชุดใหม่ของ ฉลาดเกมส์โกง เดอะซีรีส์ ซึ่งใช้โครงเรื่องจากภาพยนตร์ ฉลาดเกมส์โกง ที่ประสบความสำเร็จเป็นอย่างมาก ผลิตโดยจีดีเอช และจอกว้างฟิล์ม กำกับการแสดงโดย พัฒน์ บุญนิธิพัฒน์
ประวัติ
พาริสเกิดเมื่อวันที่ 22 ตุลาคม พ.ศ. 2541 เป็นบุตรคนเล็กของนายมาริส และนางพิพพา อินทรโกมาลย์สุต กำลังศึกษาที่คณะนิเทศศาสตร์ จุฬาลงกรณ์มหาวิทยาลัย หลักสูตรนานาชาติ ปัจจุบันอาศัยอยู่กับคุณแม่และพี่สาว ส่วนคุณพ่อเสียชีวิตแล้ว
พาริสเริ่มมีผลงานแสดงครั้งแรกโดยแสดงเป็นตัวประกอบใน Project S The Series ตอน SOS skate ซึม ซ่าส์ ออกอากาศปี พ.ศ. 2560 ทางช่องจีเอ็มเอ็ม 25 หลังจากนั้นในปี พ.ศ. 2561 พาริสได้มีผลงานการแสดงอย่างเต็มตัวเรื่องแรกโดยรับบทเป็นฉีในละคร เลือดข้นคนจาง ออกอากาศในเดือนกันยายน ทางช่องวัน 31 สำหรับบทบาทนี้ผู้กำกับ ทรงยศ สุขมากอนันต์ ได้สร้างตัวละครนี้โดยอิงจากพาริส ไม่ว่าจะเป็นความรักในดนตรี ชอบเล่นกีตาร์ รวมถึงพ่อของเขาที่เสียชีวิตด้วยโรคลูคีเมียเฉียบพลัน โรคเดียวกับแม่นิภาของฉีในเรื่อง และในปีต่อมาได้ร่วมเล่นซีรีส์ Great Men Academy สุภาพบุรุษสุดที่เลิฟ ออกอากาศเดือนกุมภาพันธ์ปี พ.ศ. 2562 ทาง ไลน์ทีวี และรีรันทางช่องวัน 31 อีกครั้งในเดือนกรกฎาคมปีเดียวกัน (รับบท เวียร์)
นอกจากมินิอัลบั้มกับ ไนน์บายนาย พาริสมีผลงานเพลงประกอบซีรีส์เรื่อง My Ambulance รักฉุดใจนายฉุกเฉิน "รักติดไซเรน" ร่วมกับ ณิชาภัทร ฉัตรชัยพลรัตน์ ซึ่งมียอดวิวมากกว่า 176 ล้าน รวมถึง รักติดไซเรน Midnight Version ที่พาริสมีส่วนร่วมในการแต่งท่อนแรปเอง และปลายปีเดียวกัน พาริสได้เข้าร่วมโปรเจกต์ 12 หนังสั้น 12 บทเพลงของทางแกรมมี่ ในชื่อ Human Error Album โดยมีหนังสั้นเรื่อง RED ที่กำกับโดย ทรงยศ สุขมากอนันต์ ส่วนงานเพลง Best For You ได้ รัฐ Tattoo Colour มารับหน้าที่โปรดิวเซอร์ หลังจากนาดาวมิวสิกเปิดตัวในปี พ.ศ. 2563 พาริสมีซิงเกิลเพลง "ดี๊ดี (Unexpected)" ซึ่งเป็นผลงานร่วมกับ กฤษณภูมิ พิบูลสงคราม และสร้างกระแส "ดี๊ดี Challenge" ได้ในวงกว้าง และต่อเนื่องด้วยเพลง "หอมเธอ" ที่พาริสได้ร่วมงานกับจรินทร์พร จุนเกียรติเป็นครั้งแรก
ยาโกเลฟ ยัค-28
ยาโกเลฟ ยัค-28 (Yakovlev Yak-28)  ยาโกเลฟ ยัค-28 เป็นเครื่องบินความเร็วเหนือเสียงเอนกประสงค์ องค์การนาโตกำหนดรหัสว่า ไฟร์บาร์ บริวเวอร์ และ เมสโตร บินครั้งแรกในวันที่ 5 มีนาคม ค.ศ. 1958 ปรากฏตัวเป็นครั้งแรกในงานสดงการบินตูชิโน ในปี  ค.ศ. 1961
คาวาคามิ บันไซ
ข้อมูลตัวละคร
คาวาคามิ บันไซเป็นนักดาบที่แข็งแกร่งที่สุดคนหนึ่งในกองทหารอสุรา อยู่ในฐานะมือขวาของทากาสุงิ ได้รับฉายาว่าจอมพิฆาตคน เป็นคนที่มีความชื่นชอบในเสียงดนตรี และชอบใส่หูฟังตลอดเวลา มีเครื่องสายเป็นเครื่องดนตรีประจำตัวที่จะพกติดตัว ซึ่งสามารถใช้แทนอาวุธโดยการใช้สายในการเกี่ยวเพื่อบาดเนื้อคู่ต่อสู้ นอกจากนี้เขายังซ่อนดาบไว้ในเครื่องสายอีกด้วย บันไซเรียกกินโทกิว่า "ชิโร่ยาฉะ(ปีศาจสีขาว)"ตามที่ทากาสุงิเรียก และแทบไม่เคยเรียกกินโทกิด้วยชื่อจริงๆ ได้แต่พูดว่า "ชิโร่ยาฉะบอกฉันว่า..."เสมอ
คาวาคามินอกจากมีความสามารถในเชิงดาบ ยังมีความสามารถในการประพันธ์บทเพลง เบื้องหน้าของบันไซเป็นนักแต่งเพลงที่ใช้ชื่อว่าซึมโพ โดยมักจะแต่งเพลงให้เทราคาโตะ ซือเป็นคนร้อง
ชื่อของคางาคามิ
ชื่อ คาวาคามิ บันไซ มีที่มาจากชื่อของ คาวาคามิ เกนไซ หนึ่งในสี่ยอดนักฆ่าในยุคบาคามัตสึ
การปรากฏตัวบนปก
คาวาคามิปรากฏตัวบนหน้าปกของหนังสือการ์ตูนกินทามะ เล่มที่ 19 และยังปรากฏตัวบนสันปกของหนังสือการ์ตูนกินทามะเล่มที่ 20
ดูเพิ่ม
List of Gin Tama characters
นายอัจฉริยะ
นายอัจฉริยะ หรือชื่อภาษาอังกฤษว่า Mr. Brain เป็นละครโทรทัศน์ญี่ปุ่นที่ออกอากาศทางช่องทีบีเอสเมื่อวันที่ 23 พฤษภาคม ค.ศ. 2009 และออกอากาศตอนสุดท้ายเมื่อวันที่ 11 กรกฎาคม ปีเดียวกันโดยเป็นเรื่องราวของ ริวสึเกะ สึโคะมุ (ทะคุยะ คิมุระ) อาจารย์หนุ่มยอดอัจฉริยะที่ได้เข้ามาช่วยแผนกนิติเวชในการไขคดีฆาตกรรม
กังกุน
กังกุน (Cancún) เป็นเมืองชายฝั่งทางรัฐตะวันออกสุดของประเทศเม็กซิโก บนคาบสมุทรยูกาตัน รัฐกินตานาโร เป็นเมืองศูนย์กลางการท่องเที่ยวสำหรับนักท่องเที่ยวนานาชาติที่ได้รับการรับรองจาก UNWTO (World Tourism Organization) ที่มีรีสอร์ตสำหรับท่องเที่ยวที่มีชื่อเสียง ศูนย์กลางเมืองตั้งอยู่บนแผ่นดินใหญ่ในรัฐกินตานาโรทางใต้ของเม็กซิโก ด้วยระยะทางประมาณ 1,700 กิโลเมตร ห่างจากกรุงเม็กซิโกซิตี
โดยทางองค์กร ได้เริ่มโครงการพัฒนากังกุนให้เป็นเมืองท่องเที่ยวนานาชาติตั้งแต่ปี 1974 หลังจากนั้นเป็นต้นมา กังกุนได้เปลี่ยนจากเกาะสำหรับนักตกปลาเล็ก ๆ มาเป็นหนึ่งในสองสถานที่ท่องเที่ยวยอดนิยมที่เต็มไปด้วยรีสอร์ต ควบคู่กันกับเมืองอากาปุลโก (Acapulco) WTO (World Tourism Organization) ได้มอบรางวัล Best of the Best ในด้านความยอดเยี่ยมและการปกครองที่ดีเลิศแก่เมืองกังกุน เมื่อปี 2007
จากการบันทึกตั้งแต่ยุคแรกเริ่มของการล่าอาณานิคม เกาะกังกุนเป็นที่รู้จักเดิมในหมู่ชาวมายาในชื่อ Nizuc (ภาษามายา อ่านว่า นีซุก) ซึ่งมีความหมายอย่างใดอย่างหนึ่งระหว่าง "แหลม" หรือ "จุดของหญ้า". หลังจากที่ตกเป็นอาณานิคมของสเปนแล้วนั้น ประชากรจำนวนมากก็เสียชีวิตหรืออพยพหนีไป เนื่องจากโรคระบาด สงคราม การปล้นสะดมในน่านน้ำทะเลและภาวะข้าวยากหมากแพง เหลือไว้เพียงแต่ประชากรกลุ่มเล็ก ๆ บนอิสลามูเฮเรสและเกาะโคซุเมลเท่านั้น
ชื่อ Cancún, Cancum หรือ Cankun ปรากฏครั้งแรกบนแผนที่ในศตวรรษที่ 18 ความหมายของกังกุนไม่เป็นที่ทราบแน่ชัดและไม่แน่ว่ามีต้นกำเนิดมาจากภาษามายาหรือไม่ ถ้ามันมาจากภาษามายาก็เป็นไปได้ว่าอาจจะหมายถึง​​ "สถานที่ / ที่นั่ง / บัลลังก์ของงู" หรือ "งูที่ต้องมนต์" งูเป็นสัญลักษณ์ที่แพร่หลายในพื้นที่ต่าง ๆ ของนิซุกในสมัยก่อนตกเป็นอาณานิคมของสเปน
การพัฒนาเริ่มต้นเมื่อ 23 มกราคม 1970 ขณะนั้นเกาะกังกุนมีเพียงสามพื้นที่สำหรับอาศัยอยู่เท่านั้น ได้แก่ชุมชนผู้ดูแลสวนมะพร้าวของดอน โฮเซ่ แห่งเยซูลิมากุเตียเรซ ที่อาศัยอยู่ในเกาะมุเฮเรซและมีเพียง 117 คนที่อาศัยอยู่ในบริเวณใกล้เคียงปวยร์โตฮัวเรซ, หมู่บ้านชาวประมง และฐานทัพทหาร
"เนื่องจากความลังเลใจของนักลงทุนที่จะต้องเดิมพันในพื้นที่ที่ไม่รู้จัก รัฐบาลเม็กซิกันจำต้องออกค่าใช้จ่ายสำหรับสร้างโรงแรม 9 แห่งแรกด้วยตนเอง โรงแรมแห่งแรกที่ได้รับการสนับสนุนเงินจากรัฐบาลคือ Hyatt Cancún Caribe แต่โรงแรมแห่งแรกที่สร้างขึ้นจริงคือ Playa Blanca ซึ่งต่อมากลายเป็นโรงแรมบลูเบย์และเป็นรีสอร์ท ในขณะนั้นมันเป็นจุดหมายปลายทางชั้นยอดที่มีชื่อเสียงในเรื่องหาดทรายขาวบริสุทธิ์ เมืองกังกุนเริ่มโครงการการท่องเที่ยวในปี 1974 โดยศูนย์กลางการวางแผน คือการบุกเบิกของ FONATUR (Fondo Nacional de Turismo Fomento al Turismo กองทุนแห่งชาติเพื่อการพัฒนาการท่องเที่ยว) เดิมชื่อ INFRATUR ตั้งแต่นั้นมาก็มีการเปลี่ยนแปลงอย่างใหญ่หลวงจากเดิมที่เป็นเกาะชาวประมงซึ่งล้อมรอบด้วยป่าดงดิบและชายฝั่งที่ยังไม่ได้ถูกค้นพบ จนกลายมาเป็นหนึ่งในสองรีสอร์ทขึ้นชื่อที่สุดของประเทศเม็กซิโกพร้อมกันกับอากาปุลโก องค์การการท่องเที่ยวโลก (WTO) ผ่านมูลนิธิ UNWTO-Themis ได้มอบรางวัลยอดเยี่ยมที่ดีที่สุด "สำหรับความเป็นเลิศและการกำกับดูแลที่ดี" เพื่อความน่าเชื่อถือสำหรับการส่งเสริมการท่องเที่ยวกังกุนเมื่อ 3 กุมภาพันธ์ 2007 รางวัลนี้สร้างความมั่นใจว่าจะได้รับการสนับสนุนอย่างต่อเนื่องจากกระทรวงศึกษาธิการและการจัดการความรู้ขององค์การการค้าโลก
ชาวกังกุนส่วนใหญ่มาจากยูกาตันและรัฐอื่น ๆ ในเม็กซิโก และยังมีประชากรเพิ่มขึ้นเรื่อย ๆ จากส่วนที่เหลือของทวีปอเมริกาและยุโรป หน่วยงานเทศบาลได้ต่อสู้เพื่อให้บริการสาธารณะสำหรับการรองรับการไหลเข้าอย่างต่อเนื่องของผู้คนรวมทั้งควบคุมดูแลการพัฒนาไม่ให้ผิดปกติ ซึ่งขณะนี้ครอบครองพื้นที่ประมาณสิบถึงสิบห้าเปอร์เซ็นต์ของพื้นที่แผ่นดินใหญ่บนขอบของเมือง
การประชุมสหประชาชาติเกี่ยวกับการเปลี่ยนแปลงสภาพภูมิอากาศประจำปี 2010 จัดขึ้นในกังกุนจาก 29 พฤศจิกายน 2010 ถึง 10 ธันวาคม 2010
ปิดเกมล่าจารชน คนอันตราย
ปิดเกมล่าจารชน คนอันตราย (The Bourne Ultimatum) เป็นภาพยนตร์โลดโผน/สายลับ/ระทึกขวัญ ลำดับที่ 3 ในภาพยนตร์ชุด บอร์น กำกับโดยพอล กรีนกราส เขียนบทโดยโทนี กิลรอย, สก็อตต์ ซี. เบินส์และจอร์จ นอลฟี โดยอิงจากนวนิยายชื่อเดียวกันของรอเบิร์ต ลัดลัม นำแสดงโดยแม็ตต์ เดม่อน, จูเลีย สไตส์, เดวิด สตราแทรนและโจน แอลเลน เข้าฉายในปี 2007
เรื่องย่อ
หลังจากความสูญเสียในภาคก่อนหน้า เจสัน บอร์น (แม็ตต์ เดม่อน) ยังคงต้องการล้างแค้นกลุ่มที่ตามล่าเขา แต่เมื่อชื่อของเขาปรากฏบนหน้าหนังสือพิมพ์ บอร์นก็รู้ว่าเขาจะต้องหนีอีกครั้ง และครั้งนี้กลุ่มที่ตามล่าคือกลุ่มคนที่ถูกสร้างมาเหมือนกันกับเขา
ปลาแดงน้อย
ปลาแดงน้อย ปลาน้ำจืดชนิดหนึ่ง มีชื่อวิทยาศาสตร์ว่า Discherodontus ashmeadi อยู่ในวงศ์ปลาตะเพียน (Cyprinidae)
ลักษณะ
ลักษณะคล้ายปลาตะเพียน แต่เพรียวยาวกว่า หัวโต ปากเล็ก เกล็ดเล็ก ครีบหลังมีแต้มสีคล้ำขนาดใหญ่เป็นจุดเด่น และมีแถบสีดำพาด ลำตัวสีเงินอมเขียว ครีบอื่น ๆ ใส และมีแต้มสีแดงเรื่อ ครีบหางมีขลิบสีคล้ำและสีแดงทั้งปลายบนและล่าง มีขนาดประมาณ 10 เซนติเมตร
อยู่รวมเป็นกลุ่มเล็ก ๆ 5-10 ตัว กระโดดได้สูง อาหารได้แก่ แพลงก์ตอนและสัตว์หน้าดิน
ที่อยู่
อาศัยอยู่ในลำธารที่มีน้ำใสในป่าร่มครึ้มของลุ่มน้ำโขงเท่านั้น โดยไม่พบในลุ่มน้ำเจ้าพระยา เป็นปลาที่พบน้อย
นิยมเลี้ยงเป็นปลาสวยงาม มีชื่อเรียกอีกชื่อหนึ่งว่า "ปลาหางแดง"
รายชื่อสหพันธ์กีฬาระหว่างประเทศ
รายชื่อสหพันธ์กีฬาระหว่างประเทศ เป็นรายชื่อที่รวบรวมสมาคมกีฬาระหว่างประเทศที่ได้รับการรับรองจากคณะกรรมการโอลิมปิกสากล ซึ่งแต่ละองค์กรทำหน้าที่เป็นองค์กรด้านการปกครองที่ไม่ใช่องค์กรภาครัฐสำหรับกีฬาและบริหารจัดการกีฬาในระดับโลกโดยส่วนใหญ่มักจะกำหนดกฎระเบียบส่งเสริมกีฬาให้กับผู้ชมที่คาดหวังและแฟนคลับ พัฒนาผู้เล่นและจัดแข่งขันชิงแชมป์โลกและทวีป สหพันธ์กีฬาระหว่างประเทศบางแห่ง เช่น สหพันธ์ว่ายน้ำระหว่างประเทศ และ สหภาพสเกตนานาชาติ อาจดูแลกิจกรรมต่าง ๆ ที่เป็นกีฬาบริบทเดียวกัน เช่น FINA ดูแล ว่ายน้ำ กระโดดน้ำระบำใต้น้ำ โปโลน้ำ โดยนับเป็นสาขากีฬารวมอยู่ในชนิดเดียวเรียกว่า "กีฬาทางน้ำ"
ยามาอูจิ โทโยชิเงะ
ยามาอูจิ โทโยชิเงะ (26 กรกฎาคม 1827-27 พฤศจิกายน 1872) หรือ ยามาอูจิ โยโด เป็นไดเมียวคนที่ 15 แห่งแคว้นโทซะ  สืบเชื้อสายจากยามาอูจิ คาซูโตโยะ ไดเมียวคนแรกแห่งแคว้นโทซะ โยโดผู้นี้เป็นผู้เขียนฎีกาให้โชกุนโยชิโนบุถวายพระราชอำนาจคืนแด่พระจักรพรรดิจนสำเร็จในเวลาต่อมา โยโดถึงแก่กรรมเมื่อ ค.ศ. 1872 ขณะอายุได้ 45 ปี
อ้างอิง
1827 1872
มันไฮม์
มันไฮม์ (Mannheim, ; เยอรมันพาลาทีน: Mannem หรือ Monnem) เป็นเมืองทางทิศตะวันตกเฉียงใต้ของประเทศเยอรมนี มีประชากรใน ค.ศ. 2020 ที่ 309,119 คน เป็นเมืองใหญ่เป็นอันดับ 2 ของรัฐบาเดิน-เวือร์ทเทิมแบร์ค รองจากเมืองหลวงของรัฐ เมืองชตุทการ์ท เมืองตั้งอยู่บนฝั่งแม่น้ำไรน์ที่จุดบรรจบกับแม่น้ำเน็คคาร์ ตรงมุมทิศตะวันตกเฉียงเหนือของรัฐบาเดิน-เวือร์ทเทิมแบร์ค
สุรชัย เลี้ยงบุญเลิศชัย
สุรชัย เลี้ยงบุญเลิศชัย (เกิด 15 มกราคม พ.ศ. 2496) สมาชิกวุฒิสภา อดีตรองประธานสภานิติบัญญัติแห่งชาติ คนที่ 1 เป็นกรรมการในคณะกรรมการเตรียมการปฏิรูปประเทศ กรรมการในคณะกรรมการเตรียมการยุทธศาสตร์ชาติ กรรมการในคณะกรรมการเตรียมการเพื่อสร้างความสามัคคีปรองดองตาม คำสั่งหัวหน้าคณะรักษาความสงบแห่งชาติ ที่ 3/2560 เป็นอดีตรักษาการประธานวุฒิสภา และอดีตรักษาการประธานรัฐสภาอดีตรองประธานวุฒิสภา คนที่ 1 และอดีตสมาชิกวุฒิสภาแบบสรรหา เป็นนักกฎหมายและเนติบัณฑิตไทย
ประวัติ
นายสุรชัย เลี้ยงบุญเลิศชัย เกิดวันที่ 15 มกราคม พ.ศ. 2496 พ่อชื่อ “ก๊กยู้ แซ่เบ้” แม่ชื่อ “อั๊ง แซ่เบ้” มีพี่ชายและพี่สาวรวม 7 คน ได้แก่ นายสุรินทร์ เลี้ยงบุญเลิศชัย (เสียชีวิตแล้ว), นางวราภรณ์ วิชชุลดา (เสียชีวิตแล้ว), นายสุเทพ เลี้ยงบุญเลิศชัย, นายสุทัศน์ เลี้ยงบุญเลิศชัย, นางวราลักษณ์ บุญฤทธิ์, นางสมศรี วชิรพนัง และนายมงคล เลี้ยงบุญเลิศชัย (เสียชีวิตแล้ว) คู่สมรสชื่อ นางอรนันท์ เลี้ยงบุญเลิศชัย อยู่การไฟฟ้าฝ่ายผลิตแห่งประเทศไทย (กฟผ.)
จบการศึกษา นิติศาสตรบัณฑิต มหาวิทยาลัยธรรมศาสตร์ เนติบัณฑิตไทย สำนักอบรมศึกษากฎหมายแห่งเนติบัณฑิตยสภา
วันที่ 1 ตุลาคม 2555 มีประกาศวุฒิสภาแต่งตั้งให้นายพิสัณห์โชค รตารุณ เป็นข้าราชการรัฐสภาฝ่ายการเมือง ตำแหน่งผู้ช่วยเลขานุการรองประธานวุฒิสภา คนที่หนึ่ง
วันที่ 18 สิงหาคม 2557 มีประกาศสภานิติบัญญัติแห่งชาติแต่งตั้งให้นายพิสัณห์โชค รตารุณ เป็นข้าราชการรัฐสภาฝ่ายการเมือง ตำแหน่งเลขานุการรองประธานสภานิติบัญญัติแห่งชาติ คนที่หนึ่ง
วันที่ 15 สิงหาคม 2558 มีประกาศสภานิติบัญญัติแห่งชาติแต่งตั้งให้สมเกียรติ รอดเจริญ เป็นข้าราชการรัฐสภาฝ่ายการเมือง ตำแหน่งผู้ช่วยเลขานุการรองประธานสภานิติบัญญัติแห่งชาติ คนที่หนึ่ง สุรชัย เลี้ยงบุญเลิศชัย โดยพ้นจากตำแหน่งเมื่อวันที่ 1 กรกฎาคม พ.ศ. 2559
กลุ่มอาการภูมิคุ้มกันเสื่อมที่เริ่มต้นในวัยผู้ใหญ่
สาเหตุ
สาเหตุของภาวะภูมิคุ้มกันเสื่อมในผู้ป่วยโรคนี้ยังไม่แน่ชัด การศึกษาวิจัยที่ทำในไทยและไต้หวันพบว่าผู้ป่วยกลุ่มนี้ที่มีการติดเชื้อฉวยโอกาสมีการสร้างออโตแอนติบอดีต่ออินเตอร์เฟียรอนแกมมาขึ้นในร่างกาย ซึ่งอินเตอร์เฟียรอนแกมมานี้เป็นสารตัวกลางตัวสำคัญตัวหนึ่งในกระบวนการการกำจัดเชื้อโรคในร่างกาย ร่างกายของผู้ป่วยที่สร้างออโตแอนติบอดีต่อสารนี้จึงมีความสามารถในการต่อสู้กับเชื้อโรคได้น้อยกว่าปกติ จึงเกิดเป็นภาวะภูมิคุ้มกันเสื่อม คณะผู้วิจัยเชื่อว่าปัจจัยสำคัญที่มีผลต่อการเป็นโรคนี้คือเชื้อชาติ เนื่องจากผู้ป่วยเกือบทั้งหมดเท่าที่มีบันทึกไว้เป็นคนเอเชีย ส่วนปัจจัยอื่นๆ ยังต้องการข้อมูลเพิ่มเติม
อาการและอาการแสดง
ผู้ป่วยจะมีอาการของภาวะภูมิคุ้มกันเสื่อม ทำให้เกิดการติดเชื้อฉวยโอกาส ซึ่งจะไม่ทำให้เกิดโรคในผู้ที่มีภูมิคุ้มกันปกติ โรคจากการติดเชื้อฉวยโอกาสเหล่านี้เช่น ติดเชื้อรา เช่น เยื่อหุ้มสมองอักเสบจากเชื้อราคริปโตคอกคัส ปอดอักเสบจากเชื้อราเพนิซิลเลียม วัณโรค หรือเชื้ออื่นคล้ายวัณโรค การติดเชื้อเหล่านี้ทำให้มีอาการเฉพาะโรค นอกจากอาการเฉพาะโรคจากการติดเชื้อเหล่านี้แล้วยังมีอาการทั่วไปอื่นๆ เช่น ไข้เรื้อรัง น้ำหนักลด ต่อมน้ำเหลืองโต เป็นต้น
ประวัติศาสตร์
มีการสังเกตมาเป็นเวลากว่า 20 ปีแล้วว่าผู้ป่วยจำนวนหนึ่งมีอาการคล้ายคลึงกับที่พบในผู้ป่วยเอดส์ คือ มีภูมิคุ้มกันบกพร่อง ติดเชื้อฉวยโอกาส มีไข้เรื้อรัง แต่ตรวจไม่พบหลักฐานของการติดเชื้อเอชไอวี และตรวจไม่พบสาเหตุอื่นๆ ที่ทำให้มีภาวะภูมิคุ้มกันเสื่อม เช่น เบาหวาน มะเร็ง หรือโรคภูมิคุ้มกันบกพร่องอื่นๆ ที่เป็นที่รู้จัก พบผู้ปว่ยลักษณะเช่นนี้ในประเทศไทยประมาณ 100 คน มีอาการเป็นแล้วหายแล้วกลับเป็นซ้ำอีก ไม่หายขาด
ต่อมา พ.ศ. 2547 แพทย์สหรัฐอเมริกาพบผู้ป่วยชาวเอเชียที่มีอาการเช่นนี้จำนวนหนึ่ง สถาบันวิจัยสุขภาพแห่งชาติของสหรัฐอเมริกา (National Institute of Health, NIH) จึงได้เริ่มโครงการศึกษาวิจัยร่วมกับประเทศไทยและประเทศไต้หวัน ได้อาสาสมัครผู้ป่วยจากทั้งสองประเทศประมาณ 200 ราย อายุตั้งแต่ 18-78 ปี เก็บข้อมูลอาการเจ็บป่วย ผลการตรวจร่างกาย และผลการตรวจทางห้องปฏิบัติการอย่างละเอียด
คิจิมะ มาทาโกะ
คิจิมะ มาทาโกะ เป็นตัวละครในหนังสือการ์ตูนและภาพยนตร์การ์ตูนเรื่องกินทามะ ผลงานของฮิเดอากิ โซราจิ
ข้อมูลตัวละคร
คิจิมะ มาทาโกะ มือปืนแห่งกองทหารอสุรา เป็นสมาชิกหญิงเพียงคนเดียวในกองทหารอสุรา มีฉายาว่า กระสุนปืนแดง มีความสามารถในการใช้ปืนคู่ มีความจงรักภักดีต่อทากาสุงิเป็นอย่างสูงและแอบมีใจให้ทากาสุงิอยู่ด้วย  แต่มักจะเถียงกับทาเคจิ เฮนเพตะ ที่เป็นเสนาธิการของกองทหารอสุรา ปกติคิจิมะเรียกทาเคจิว่ารุ่นพี่ แต่ก็เรียกเขาว่า โลลิค่อน เมื่อทาเคจิได้สั่งให้จับตัวคางุระที่มาสืบเรื่องราวบางอย่างบนเรือของทากาสุงิ แต่ไม่ได้สั่งให้ฆ่า
ชื่อของคางาคามิ
ชื่อ คิจิมะ มาทาโกะ มีที่มาจากชื่อของ คิจิมะ มาทาเบะ
การปรากฏตัวบนปก
คาวาคามิปรากฏตัวบนหน้าปกของหนังสือการ์ตูนกินทามะ เล่มที่ 24 และยังปรากฏตัวบนสันปกของหนังสือการ์ตูนกินทามะเล่มที่ 25
วัดบางไกรใน
วัดบางไกรใน เป็นวัดราษฎร์สังกัดคณะสงฆ์มหานิกาย ตั้งอยู่บริเวณสามแยกคลองขวางบางขุนกองตัดกับคลองวัดบางไกรใน ในหมู่ที่ 4 บ้านบางนายไกร ตำบลบางขุนกอง อำเภอบางกรวย จังหวัดนนทบุรี เจ้าอาวาสองค์ปัจจุบันคือ พระครูสถิตวิสุทธิวงศ์ (ศักดา ฐิตวํโส)
ประวัติ
วัดบางไกรในตั้งวัดเมื่อ พ.ศ. 2310 เดิมชื่อ วัดนายไกร สร้างขึ้นเพื่อเป็นอนุสรณ์แก่นายไกรทอง ผู้ปราบชาละวัน อีกแหล่งข้อมูลระบุเดิมชื่อ วัดบางนายไกร ซึ่งที่ตั้งวัดบางนี้ชื่อ บางนายไกร มีเรื่องเล่าว่านายไกรทองเป็นชาวสวน เรียนวิชาอาคมต่างที่วัดลิงขบ นายไกรทองนำผลไม้ลงในเรือ ล่องเรือไปตามหัวเมืองต่าง ๆ ทั้งทางเหนือและทางใต้ จนไปถึงเมืองพิจิตร ได้พบประกาศการปราบจระเข้ ผู้ใดปราบได้จะได้รางวัลเป็นที่นา ได้ผู้หญิง ได้ทรัพย์สมบัติ เมื่อนายไกรทองปราบจระเข้ได้จึงตั้งหลักปักฐานอยู่ที่พิจิตรจนสิ้นบุญ ชาวนนทบุรีได้ทราบเรื่องราวว่าเป็นลูกหลานของนายไกรทองจึงได้ประกาศตามหาลูกหลานที่เมืองพิจิตรด้วยแต่ไม่พบ ลูกหลานที่นนทบุรีจึงได้สร้างวัดเพื่อเป็นอนุสรณ์ เดิมโครงสร้างวัดสร้างด้วยไม้สักทอง แกะสลักลายไม้สักทองเขียนด้วยจิตรกรรมสีลายต่าง ๆ วัดได้รับพระราชทานวิสุงคามสีมาเมื่อวันที่ 8 พฤศจิกายน พ.ศ. 2526 ปัจจุบันใช้ชื่อว่า "วัดบางไกรใน" เพื่อไม่ให้สับสนกับ "วัดบางไกรนอก" ที่ตั้งอยู่ต้นคลองบางนายไกร
อาคารเสนาสนะ
อุโบสถหลังเก่ามีมุขพาไลโครงสร้างไม้ทั้งหน้าและหลัง หน้าบันเป็นไม้สักฉลุลวดลาย บานประตูด้านหน้ามีภาพเขียนสีรูปทวารบาลถืออาวุธด้ามยาว ภายในโบสถ์มีภาพฉากหลังเขียนภาพสีรูปทวารบาลถืออาวุธด้ามยาว ฉากหลังเขียนภาพช่อดอกพุดตานใบเทศ นอกจากนี้ยังเป็นที่ประดิษฐานพระพุทธไกรรัตนนายก (หลวงพ่อโต) เป็นพระพุทธรูปปูนปั้นปางสมาธิ มีพระอัครสาวกซ้ายขวาและพระพุทธรูปปางมารวิชัยข้างละองค์ กรมศิลปากรได้เข้ามาบูรณะวัดและขึ้นทะเบียนอุโบสถหลังนี้เป็นโบราณสถานเมื่อวันที่ 20 สิงหาคม พ.ศ. 2544
ข้างอุโบสถหลังเก่ามีศาลนายไกรทองและวิหารหลังเขียวซึ่งเป็นที่ประดิษฐานพระพุทธรูปหลวงพ่ออู่ทอง หลวงพ่อทอง หรือหลวงพ่อแหน ได้รับการอัญเชิญมาจากอุโบสถวัดตะระเก (ในขณะนั้นเป็นวัดร้าง) มีเรื่องเล่าว่าพระพุทธรูปองค์นี้สร้างขึ้นเมื่อครั้งที่พระเจ้าอู่ทองมาตั้งทัพไปรบเมืองราชบุรี เหตุที่มีชื่อเรียกอีกชื่อหนึ่งว่า "หลวงพ่อแหน" เนื่องมาจากระหว่างที่อัญเชิญมาได้ตกลงไปในคลอง เมื่อนำขึ้นมาแหนก็ติดอยู่ตามองค์พระ
เฮ็ลมูท ไวท์ลิง
พลเอกทหารปืนใหญ่ เฮ็ลมูท อ็อทโท ลูทวิช ไวท์ลิง (Helmuth Otto Ludwig Weidling) เป็นนายทหารเยอรมันระหว่างก่อนและหลังสงครามโลกครั้งที่สอง ต่อมาไวท์ลิงได้รับการแต่งตั้งเป็นผู้บัญชาการกองทัพในการป้องกันกรุงเบอร์ลินในพื้นที่การต่อสู้ในยุทธการเบอร์ลินใน ค.ศ. 1945 ต่อมาหลังจากอดอล์ฟ ฮิตเลอร์ได้กระทำอัตวินิบาตกรรมในฟือเรอร์บุงเคอร์ ไวท์ลิงตัดสินใจประกาศยอมจำนนต่อกองทัพแดงแห่งสหภาพโซเวียต ทำให้เป็นอันสิ้นสุดสงครามโลกครั้งที่สองในทวีปยุโรป
หลังสงคราม ไวท์ลิงถูกจับกุมและกลายเป็นนักโทษสงครามของโซเวียต เขาถูกส่งตัวไปยังกรุงมอสโก ศาลทหารโซเวียตได้ตัดสินให้จำคุก 25 ปีให้ข้อหาก่ออาชญากรรมสงครามในดินแดนสหภาพโซเวียต ต่อมาเขาได้เสียชีวิตในค่ายกักกันเชลยศึกชาวเยอรมันในเมืองวลาดีมีร์ภายใต้การควบคุมของหน่วยเคจีบีด้วยสภาวะหัวใจล้มเหลว เมื่อวันที่ 17 พฤศจิกายน ค.ศ. 1955
สมมาส ราชสีมา
สมมาส ราชสีมา นักร้องเพลงลูกทุ่งชายชาวไทย สังกัดค่าย อาร์สยามในเครืออาร์เอส เจ้าของฉายาหนุ่มโคราชเสียงหวาน เป็นนักร้องลูกทุ่งที่มีชื่อเสียงโด่งดังในปัจจุบันจากผลงานเพลง จำใจชั่ว,จดหมายจากลูก,ทหารห่วงแฟน,เมาอ้อนเมีย,ลืมไม่ลง,เหมือนเดิมได้ไหม,ไม่รู้จักพอ,รักพี่หรือยัง, ขอสิทธิ์แค่คิดฮอด ฯลฯ
ประวัติ
สมมาส ราชสีมา มีชื่อจริงว่า บำรุง บุญสูงเนิน มีชื่อเล่นว่า เป้ เป็นชาวอำเภอด่านขุนทด จังหวัดนครราชสีมา ครอบครัวมีอาชีพทำนาทำไร่ และมีฐานะยากจน สมมาสชอบการร้องเพลงมาตั้งแต่เด็ก และเริ่มเข้าสู่การประกวดร้องเพลงลูกทุ่งตามงานต่างๆตั้งแต่อยู่ชั้นประถมศึกษาปีที่ 6 โดยเขาชอบเสียงของ สายัณห์ สัญญา, ยอดรัก สลักใจ และ เสรี รุ่งสว่าง และก็เป็นเพลงของเสรี รุ่งสว่าง ที่เขาหยิบมาร้องในการประกวดมากที่สุด แต่สมมาสก็ไม่ค่อยประสบความสำเร็จในการประกวดสักเท่าใดนัก เพราะเขาไม่ได้ขึ้นแท่นเป็นผู้ชนะเลยแม้แต่ครั้งเดียว หลังจากจบการศึกษาจากโรงเรียน ด้วยความยากจน สมมาสก็หันไปทำงานหลาก ทั้งทำนาทำไร่ กรรมกรแบกหาม เด็กเสิร์ฟ บ๋อย ต่อมาโชคเริ่มเข้าข้างเขาบ้าง เมื่อเขาสมัครประกวดร้องเพลงในรายการใหญ่ ที่จัดโดยวงดนตรียิ่งยง ยอดบัวงาม และสามารถคว้าชัยชนะได้เป็นครั้งแรก และได้รับรางวัลใหญ่ที่สุดในชีวิตมาครอง นั่นคือทองคำหนัก 2 สลึง
เข้าวงการ
ระหว่างที่ทำงานร้องเพลงอยู่ที่ห้องอาหารแห่งหนึ่ง ปรากฏว่ามีแมวมองมาพบเขา จึงชักชวนมาเป็นนักร้องอัดแผ่นเสียง โดยหนึ่งในแมวมองที่ว่านั้นก็คือไพฑูรย์ ขันทอง หรือ ดาร์กี้ ขี้เมา ตลก และครูเพลงที่คร่ำหวอดอยู่ในวงการเจ้าของผลงานประพันธ์เพลง " รักน้องเมีย ", "ชวนน้องแต่งงาน"ของ ยอดรัก สลักใจ และ" มีเมียเด็ก" ของพรศักดิ์ ส่องแสง ผลงานชุดแรกในชีวิตการเป็นนักร้องอาชีพของสมมาส ราชสีมา คือ " จดหมายจากลูก " และ ผลงานสร้างชื่อ ที่จุดประกายความดังของเขาก็คือเพลง "จดหมายจากลูก" และ " จำใจชั่ว" ซึ่งเป็นเพลงแรกที่เขาบันทึกเสียง สมมาส ราชสีมา เป็นนักร้องลูกทุ่งชายที่มีหน้าตาดี น้ำเสียงไพเราะ เขาอยู่ในวงการเพลงมาหลายปี และผลิตผลงานออกมาอย่างต่อเนื่อง เขาโด่งดังมาจากเพลง " จำใจชั่ว " สมมาส ราชสีมา ไม่ได้เกี่ยวดองอะไรกับ สุนารี ราชสีมานักร้องลูกทุ่งหญิงชื่อดังแห่งวงการลูกทุ่งไทยแต่อย่างใด
รวมเพลงฮิต สมมาส ราชสีมา
เป็นการนำบทเพลงที่โด่งดังและฮิตที่สุดของ สมมาส ราชสีมา มารวมไว้ในอัลบั้มนี้
หย่าวคักคัก เมดเลย์อีสาน (2545)
อัลบั้มพิเศษ หย่าวคักคัก เป็นการนำบทเพลงลูกทุ่งหมอลำที่เคยโด่งดังและได้รับความนิยมในอดีตกลับมาถ่ายทอดใหม่ผ่านน้ำเสียงศิลปินเลือดอีสานทั้งหมด 7 ศิลปิน นำโดย สาธิต ทองจันทร์,เดือนเพ็ญ อำนวยพร,ปฤษณา วงศ์ศิริ,แมน มณีวรรณ,สมมาส ราชสีมา,ลาวัณย์ จันทร์เพ็ญ และ ฟ้า สุภาวี
ซิงเกิ้ล
ขอสิทธิ์แค่คิดฮอด​(2558)
แฟนเก่ายังเฝ้ารอ(2559)
วัดไร่แตงทอง
วัดไร่แตงทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งลูกนก อำเภอกำแพงแสน จังหวัดนครปฐม